न्याय पाने के लिए अनशन पर बैठा आदिवासी परिवार
भास्कर संवाददाता | सागर/ जरूआखेड़ा
बेलई गुरु गांव के आदिवासी परिवार के लोगों ने गांव के दबंग लोगों और नरयावली पुलिस पर प्रताड़ित करने के आरोप लगाए हैं। परिवार के सदस्य न्याय की मांग को लेकर शुक्रवार को पीलीकोठी पर आमरण अनशन पर बैठ गए हैं।
प्रेम पिता परम आदिवासी ने इस मामले में सिटी मजिस्ट्रेट अविनाश रावत को ज्ञापन सौंपा है। इसमें न्यायोचित कार्रवाई नहीं होने पर परिवार सहित भूख हड़ताल करने की चेतावनी दी गई है। शिकायत में कहा गया है कि परिवार के लोगों को गांव के दबंग 17 अक्टूबर 2016 से परेशान कर रहे हैं। इसकी शिकायत की गई तो पुलिस भी आरोपियों से मिल गई है। आरोपियों पर कार्रवाई नहीं की जा रही है। आवेदन में प्रशासन की असलियत शनिवार को मुख्यमंत्री काे बताने की चेतावनी भी दी गई है। महुआखेड़ा निवासी रघुवीर मिश्रा का कहना है कि जिन्होंने हम पर मारपीट का आरोप लगाया है, उनके विरुद्ध मामले से ठीक पहले हमने स्कूल का दरवाजा चोरी करने की शिकायत की थी। जिसके बाद से झूठे आरोप लगा रहे हैं।
आरोपियों पर केस दर्ज है
इस मामले में गांव के रघुवीर मिश्रा सहित अन्य के खिलाफ मारपीट सहित एससीएसटी एक्ट के तहत मामला दर्ज किया गया है। - रमजू उइके, टीआई नरयावली
कार्रवाई की जाएगी
इस संबंध में जानकारी मिली है। मामले की जांच कराकर संबंधितों के खिलाफ कार्रवाई की जाएगी। - अविनाश रावत, सिटी मजिस्ट्रेट सागर
प्रेम के अनुसार इस मामले में आईजी से लेकर एसपी तक और कलेक्टर से लेकर तहसीलदार तक सभी अफसरों से लिखित शिकायत की जा चुकी है। लेकिन कोई कार्रवाई नहीं की गई है।
पुलिस और प्रशासन को दे चुके ज्ञापन, नहीं हुई कार्रवाई
hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva